

Cesta na Fužine 1, 8233 Mirna e- info@os-mirna.si

SVET STARŠEV

**ZAPISNIK**

1.Seje sveta staršev dne 28.9.2023 ob 17.30 uri v avli OŠ Mirna

**Prisotni:**

Člani Sveta staršev po razredih oz. oddelkih:

1. A razred - Tina Gregorčič

1. B razred - Maja Ravljen

2. A razred - Nastja Holc

2. B razred - Romana Koščak

3. A razred - Katarina Suhadolnik

3. B razred - Urška Štupica

4. A razred - Petra Resnik

4. B razred - Petra Jevnikar

5. razred - Katja Jakoš

1. razred - Sonja Sambolec
2. A razred - Andrej Železnik

7. B razred - Nataša Nagode

8. A razred - Dunja Blažič

8. B razred - Nataša Steklasa

9. A razred - Nina Ahačič

9. B razred - Matija Vavtar

Predstavnica staršev OŠPP - Jolanda Sirk

Predstavniki staršev skupin vrtca Deteljica Mirna:

Mehurčki - Tina Metelko

Žogice - Tilen Mandel

Rožice - Tjaša Kotar

Sončki - Mateja Starič

Barvice - Mojca Levstek

Pike - Katja Jakoš

Klobuki - Barbara Mencej

Baloni - Vesna Pust

Gumbi - Vesna SLadič

Prisotni iz OŠ Mirna:

Ravnatejica - Anica Marinčič

Vodja OŠPP - Melita Lekše

Vodja vrtca Deteljica - Mateja Lužar

Prvo sejo sveta staršev je sklicala ravnateljica OŠ Mirna, ga. Anica Marinčič. Predstavniki staršev v svetu staršev oz. člani sveta staršev smo po elektronski pošti prejeli dnevni red (dne 21.9.2023) in gradivo za obravnavo (25.9.2023). Ravnateljica je predlagala naslednji dnevni red:

**DNEVNI RED:**

1. Predstavitev članov sveta staršev
2. Izvolitev predsednika in namestnika predsednika sveta staršev ter imenovanje zapisnikarja
3. Poročilo za šolsko leto 2022/2023
4. Letni delovni načrt za šolsko leto 2023/2024
5. Vprašanja, pobude, predlogi

Ga. ravnateljica je pozdravila vse navzoče. Preverila je prisotnost predstavnikov posameznih oddelkov, ki je bila 100-odstotna. Sledil je pregled dnevnega reda, ki smo ga vsi člani na javnem glasovanju soglasno s 100-odstotno podporo sprejeli in potrdili.

TOČKA 1

Ga. ravnateljica je predstavila volitve v svet staršev, ki so potekale po posameznih oddelkih OŠ, OŠPP in vrtca.

Vsak oddelek ima člana v svetu staršev, ki zastopa posamezen oddelek.

TOČKA 2

Po poslovniku je ga. ravnateljica pozvala vse prisotne, da podajo predloge za predsednika in namestnika sveta staršev ter zapisnikarja. Za predsednico je bila predlagana ga. Bojana Rebolj (s predlogom se je strinjala kljub zadržanosti s seje), za namestnika g. Andreja Železnika in za zapisnikarja ga. Katja Jakoš. Vse tri predlagane osebe za posamezno funkcijo so bile soglasno potrjene na javnem glasovanju s 100-odstotno podporo.

# SKLEP: Predsednica sveta staršev je ga. Bojana Rebolj, namestnik predsednice je g. Andrej Železnik, zapisnikarica pa ga. Katja Jakoš.

TOČKA 3

Vodenje seje je prevzel namestnik predsednice sveta staršev, g. Andrej Železnik. Zahvalil se je za izkazano podporo ter pozval go. ravnateljico, Anico Marinčič, da je na kratko povzela bistvo iz Poročila za šol. I. 2022/2023.

Ga. ravnateljica je izpostavila dosežke učencev na nacionalnih preverjanjih znanja in tekmovanjih iz znanja, športa in spretnostih. Učenci so bili zelo uspešni.

Pouk in dnevi dejavnosti so bili realizirani skladno letnim planom in predmetnikom.

V maju je bil izpeljan tudi projekt na ravni celotnega zavoda, Mavrični planet.

Ga. Melita Lekše je povzela delo v OŠPP, kjer so zastavljeni letni plan izpeljali kljub kadrovski podhranjenosti.

Prav tako pa so tudi na ravni vrtca realizirali vse zastavljene cilje iz LDN za 2022/2023, med drugim tudi 3-dnevno bivanje v CŠOD Čebelica na Čatežu, kar je zbranim predstavila ga. Mateja Lužar.

S 1.4.2023 je bil odprt nov oddelek za najmlajše v montažni enoti ob vrtcu Deteljica.

Vezano na že predhodno omenjeno kadrovsko podhranjenost (manko specialnih in rehabilitacijskih pedagogov) v OŠPP se v vrtcu pomoč ni izvajala na predvideni ravni.

Ga. Nataša Nagode je pohvalila delo zavoda v preteklem šolskem letu na vseh področjih, predvsem v vidu možnostih razvoja vseh posameznikov ne glede na intelektualne in motorične sposobnosti razvijati svoje potenciale. Kar je potrdila tudi ga. ravnateljica.

Ga. Ravnateljica je izpostavila, da bo končno Poročila za šol. I. 2022/2023 objavila na spletni strani šole.

Poročilo in pojasnila so bila potrjena soglasno s 100-odstotno podporo prisotnih.

**SKLEP: Svet staršev je bil seznanjen s Poročilom za šoIsko leto 2022/2023 in dodatnimi pojasnili.**

TOČKA 4

G. namestnik je pozval pozvala go. ravnateljico h kratki predstavitvi LDN za šol. l. 2023/2024.

Ga. ravnateljica je izpostavila:

4. 1 Dnevi dejavnosti

Za učence 7. razreda bo šola v naravi izvedena v domu Kavka v terminu 2.4. do 5.4.2024. Starši so seznanjeni.

Za učence 8. razreda bo šola v naravi izvedena v CŠOD Trilobit v terminu 3.1. do 5.1.2024. Starši učencev so dali pisno soglasje. Soglašali niso le starši 1 učenca.

4.2 Prevozi

Prevoze izvaja izvajalec skladno s pogodbo, ki jo je sklenil z Občino Mirna. OŠ Mirna izvaja le nadzor.

Vezano na vozni red, je bil slednji popravljen in usklajen glede na urnike otrok. Ob petkih se izvaja prevoz iz šole proti domovom otrok ob 13:15.

4.3 Miklavžev sejem

Z letošnjim šolskim letom ponovno izveden Miklavžev sejem v času decemberskih aktivnosti. Potekal bo v obliki stojnic z različnimi dejavnostmi (npr. poslikava obrazov, risanje, frizerska delavnica ...).

Koordinatorji na ravni šole so imenovani. K sodelovanju povabljeni tudi starši.

4.4 Mavrični planet

Tudi v letošnjemu šolskemu letu bo izveden projekt Mavrični planet. Z organizacijo projekta se bo pričelo v začetku koledarskega leta 2024.

4.5 Prehrana

Na roditeljskih sestankih je bilo izpostavljeno, da otroci hodijo domov lačni in da hrana ni okusna.

Na šoli je koordinator za prehrano, ki jedilnike pripravlja skladno s smernicami zdrave prehrane. Obroki so pripravljeni iz kakovostnih in zdravih živil. Upoštevane so tudi zdravniško potrjene diete kot to predvideva zakon. Pripravljeni obroki so testirani skladno s smernicami s strani NLZOH.

Ga. ravnateljica je izpostavila, da se v višjih razredih se pojavlja, da učenci hrano zavračajo.

4.6 Prostorske težave

Z letošnjim šolskim letom je bila tudi računalniška učilnica preoblikovana v matično učilnico enega oddelka, saj se na šoli srečujemo s prostorsko stisko. Prav tako je na račun prostorskih kapacitet bilo s strani ministrstva odobreno, da je letošnji prvi razred razdeljen v dva manjša oddelka, kjer se pouk izvaja v ustreznih prostorih.

V mesecu oktobru bo izvedena sanacije ostrešja in kritine telovadnice OŠ Mirna ter renovacija sanitarij v telovadnici.

V letošnjem šolskem letu se prične z gradnjo novih prostorov vrtca, ki morajo biti zgrajeni do 1.9.2024. Predvidenih je 8 oddelkov.

Prostorsko stisko in pomanjkanje ustrezne negovalne opreme občutijo tudi v OŠPP. Posluha po pomoči s strani občin, katerih otroci so vpisani v ta program ni.

# SKLEP: Letni delovni načrt za šol. l. 2023/2024 s popravki vezanimi na izvedbo Šole v naravi za 7. in 8. razred je bil soglasno sprejet in potrjen.

TOČKA 5

5.1 Volitve v Šolski sklad

Z letošnjim letom je potekel 2-letni mandat dosedanjim članom Šolskega sklada, zato so bile izvedene volitve za nove člane.

Soglasno so bile predstavnice staršev vseh treh organov;

* OŠPP: ga. Jolanda Sirk
* OŠ: ga. Nastja Holc
* vrtec: ga. Barbara Mencej

Šolo bodo zastopali računovodja ga. Larisa Stopar ter strokovni sodelavci v dogovoru z go. ravnateljico.

5.2 Zavijanje učbenikov iz učbeniškega sklada

S strani staršev je prišla pobuda, če bi se lahko učbeniki, ki jih prejmejo učenci v enoletno uporabo, zavili že v šoli.

Predlog ni bil sprejet, zato ostaja zavijanje učbenikov v domeni otrok in staršev ob začetku šolskega leta.

5.3 Smučanje za 4. razred

V letošnjem šolskem letu učenci 4. razreda ne bodo v okviru šole v naravi smučali, zato je omogočeno, da se pridružijo zimovanju učencev, ki bo izvedeno v 3. tednu decembra na Kopah.

5.4 Plavalni tečaj v vrtcu

S strani staršev vrtičkarjev je prišla poduba po izpelavi palavalnega tečaja za vrtičkarje.

Ta dejavnost v tem šolskem letu ne bo izpeljana. Je pa možnost, da se jo izpelje v prihodnjih letih,saj je bil v bližini v letošnjem letu odprt olimpijski bazen.

Sejo smo zaključili 19:00 s pohvalo in zahvalo za konstruktivno debato med vsemi deležnike seje.

Zapisala: Katja Jakoš

Namestnik predsednice Sveta staršev

G. Andrej Železnik